Na osnovu člana 59 stav 1 Zakona o socijalnoj i dječjoj zaštiti ("Službeni list CG" broj 27/13, 01/15, 42/15, 47/15, 56/16, 66/16, 1/17, 31/17, 42/17, 50/17 i 59/21) i člana 43 stav 1 tačka 2 Statuta opštine Bar ("Službeni list Crne Gore–opštinski propisi”, broj 37/18), Skupština Opštine Bar, na sjednici održanoj dana \_\_\_\_\_\_\_2022. godine, donijela je

**ODLUKA**

**o izmjeni Odluke o pravima iz socijalne i dječije zaštite**

**Član 1**

U Odlucio pravima iz socijalne i dječije zaštite ("Službeni list Crne Gore - opštinski propisi", br. 07/18 i 45/21) član 10 stav 3 mijenja se i glasi:

„Naknada iz stava 1 ovog člana isplaćuje se jednokratno i iznosi 450,00 eura”.

Član 10 stav 4 se briše.

**Član 2**

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi.

Broj:

Bar, \_\_\_\_\_\_\_\_\_.2022. godine

Skupština opštine Bar

Predsjednik,

Branislav Nenezić

**O b r a z l o ž e nj e**

**Pravni osnov**

Pravni osnov za donošenje Odluke o izmjeni Odluke o pravima iz socijalne i dječije zaštite sadržan je u:

-članu 43 stav 1 tačka 2 Statuta opštine Bar ("Službeni list Crne Gore–opštinski propisi”, broj 37/18), kojim je utvrđena nadležnost Skupštine opštine da donosi propise i druge opšte akte i

- u članu 59 stav 1 Zakona o socijalnoj i dječjoj zaštiti ("Sl. list CG" broj 27/13, 01/15, 42/15, 47/15, 56/16, 66/16, 1/17, 31/17, 42/17, 50/17 i 59/21), kojim je propisano da opština može, u skladu sa materijalnim mogućnostima, obezbijediti materijalna davanja iz socijalne zaštite, kao što su: jednokratne pomoći; subvencije u plaćanju komunalnih usluga koje pružaju javna preduzeća koja osniva opština i druga materijalna davanja iz socijalne zaštite, a stavom 2 da vrste materijalnih davanja, bliže uslove, način i postupak za ostvarivanje prava iz stava 1 ovog člana propisuje nadležni organ opstine;

**Razlozi za donošenje**

Razlozi za izmjenu Odluke o pravima iz socijalne i dječije zaštite u dijelu koji se odnosi na povećanje iznosa naknade za novorođeno dijete su prvenstveno zbog činjenice što je u periodu od njenog donošenja do danas došlo do promjene osnovnih parametara i kriterijuma, na osnovu kojih je prvobitno utvrđena visina ove naknade.

Takođe, povećanje navedenog iznosa je neophodno zbog inflacije usljed koje je u zadnjih godinu dana došlo do značajnog povećanja cijena osnovnih životnih namirnica, pa tako i artikala koji se kupuju za novorođenčad, tako da je smisao ovih izmjena i ublažavanje tih posljedica kroz povećanje iznosa naknade za novorođeno dijete.

Predlog odluke je početkom godine bio upućen Skupštini opštine na usvajanje, ali obzirom da sredstva u budžetu Opštine Bar za 2022. godinu, nijesu bila planirana u iznosu koji je bio neophodan za sprovođenje iste, taj predlog je povučen sa dnevnog reda. U postupku donošenja budžeta Opštine Bar za 2023. godinu, na javnoj raspravi, od strane tri odbornice Skupštine opštine Bar predloženo je da se u Budžetu Opštine za narednu godinu planiraju dodatna sredstva za naknadu za novorođeno dijete, koja je do sada iznosila 100 €, odnosno 130 € ukoliko je jedan od roditelja nezaposlen, te da se po ovom osnovu planira iznos od 450 € za svako novorođeno dijete na teritoriji naše opštine, što je od strane obrađivača prihvaćeno na način što su u budžetu za narednu godinu i planirana sredstva za ovu namjenu.

Nadležni organ lokalne uprave za poslove socijalne zaštite u svakodnevnom radu i komunikaciji sa građanima kroz razgovore i neposredno je utvrdio da iznos, koji je bio utvrđen važećom odlukom ne predstavlja pravu mjeru za ove potrebe, što je bila konstatacija i kroz postavljeno odborničko pitanje, te smatra da će predloženo povećanje donekle ublažiti posljedice smanjenja kupovne moći građana.

SEKRETARIJAT ZA LOKALNU SAMOUPRAVU